b"\n_START_ARTICLE_\nGlasba\n_START_PARAGRAPH_\nGl\xc3\xa1sba ali m\xc3\xbazika (gr\xc5\xa1ko \xce\xbc\xce\xbf\xcf\x85\xcf\x83\xce\xb9\xce\xba\xce\xae \xcf\x84\xce\xad\xcf\x87\xce\xbd\xce\xb7 (mousike techne) - umetnost muz) je pojem, ki ga lahko razlagamo na ve\xc4\x8d na\xc4\x8dinov. Pogosto je ozna\xc4\x8den kot umetnost, oblika zabave ali nasprotje govora oziroma hrupa._NEWLINE_V grobem poznamo tri skupine definicij glasbe: prva ozna\xc4\x8duje glasbo kot od okolja neodvisno, na primer\xc2\xa0\xc2\xbburejeno in oblikovano zaporedje tonov, zvenov in \xc5\xa1umov\xc2\xab, druga kot pojem, odvisen od dru\xc5\xbebenega dojemanja nje same, tretja pa kot platoni\xc4\x8dni ideal, ki ne izvira iz specifi\xc4\x8dnih dejavnikov, ampak iz vi\xc5\xa1je resnice. Glasba je praviloma sestavljena s petja, in\xc5\xa1trumenta, opona\xc5\xa1anja zvokov ali ritma._NEWLINE_Glasba je sprva bila medij, s katerim so olaj\xc5\xa1ali pesnikov in pripovedovalcem ohranjanje tradicij in poetiko izro\xc4\x8dila prena\xc5\xa1ali otrokov na interaktiven na\xc4\x8din. Iz podobnih razlogov se hrani ljudske pesmi in izro\xc4\x8dila skozi petje in ples. \xc5\xbde anti\xc4\x8dni Grki preu\xc4\x8dujejo tudi akustiko in glasbo z njihovo matemati\xc4\x8dno vsebino, kar ostaja pomembno vezivo med umetnostjo in znanostjo. Glasbena teorija je izrazito napredovala v novem veku, ko se z iskanjem harmonij tako med glasovi kot in\xc5\xa1trumenti, pa tudi vedno bolj rasto\xc4\x8dega orkestra kot operne zasedbe. Ob vedno bolj trdni glasbeni teoriji in znanju o petju, ritmih in vedno bolj jedrnati trgu namenjeni glasbi se glasba izrazito prilagaja okusu mno\xc5\xbeic in trendom._NEWLINE_Glasbo ustvarjajo skladatelji, poustvarjajo pa glasbeniki. Ti jo izvabljajo iz glasbil, ustvarjajo z lastnim glasom ali pa glasbo elektronska glasbila proizvajajo glede na postavljena pravila. Glasba lahko nastane tudi kot me\xc5\xa1anje obstoje\xc4\x8dih glasbenih del, kot to po\xc4\x8dnejo DJ-ji in elektronski umetniki z raznimi vzor\xc4\x8devalniki (samplerji). Zvok nastane ob tresenju(nihanju)pro\xc5\xbenega telesa. \xc4\x8ce so tresljaji enakomerni,nastanejo zvoki z dolo\xc4\x8dljivo vi\xc5\xa1ino; imenujemo jih toni. \xc4\x8ce so pa tresljaji neenakomerni,nastanejo zvoki z nedolo\xc4\x8dljivo tonsko vi\xc5\xa1ino; imenujemo jih \xc5\xa1umi._NEWLINE_Glasba se po nekaterih definicijah od nekega naklju\xc4\x8dnega zaporedja not lo\xc4\x8di po svoji premi\xc5\xa1ljenosti: note so ritmi\xc4\x8dno razporejene in urejene v melodijo, ki je podprta s harmonijami. Praviloma je v\xc5\xa1e\xc4\x8dna \xc4\x8dlove\xc5\xa1kemu u\xc5\xa1esu._NEWLINE_Zaradi \xc5\xa1irokih mo\xc5\xbenosti dojemanja glasbe jo lahko preu\xc4\x8dujemo na veliko na\xc4\x8dinov: s \xc5\xa1tudijem akustike, glasbene teorije, u\xc4\x8denjem instrumenta oz. solopetja, muzikologije, etnomuzikologije ali glasbene zgodovine._NEWLINE_Glasbilo, in\xc5\xa1trument glasbe, je predlo\xc5\xbeeno glasbeniku, ki ima z notnim zapisov ozna\xc4\x8deno glasbo, ki jo interpretira po ozna\xc4\x8dbah skladatelja, delno pa po navodilih dirigenta ali po svoji volji. Tako izvedena glasba se ocenjuje, do\xc5\xbeivlja, predvsem pa je namenjena u\xc5\xa1esom kot umetni\xc5\xa1ki prese\xc5\xbeek._NEWLINE_Zaradi vpetosti glasbe v sicer\xc5\xa1nji razvoj glasbene teorije je klasi\xc4\x8dna glasba pomemben del glasbenega izobra\xc5\xbeevanja. A \xc5\xbee v tedanjem \xc4\x8dasu so poznali bolj ekonomi\xc4\x8dne re\xc5\xa1itve tako nastopanja kot uprizarjanja tak\xc5\xa1ne glasbe. Predvsem komorna glasba z poenostavljeno glasbeno zasedbo ali uvedba klavirja, ki bi nadome\xc5\xa1\xc4\x8dal harmonije, so omogo\xc4\x8dali glasbene u\xc5\xbeitke brez nenehnega pla\xc4\x8devanja vrhunskih interpretov. Z nastopom opere, kjer se glasba mo\xc4\x8dno pove\xc5\xbee z gledali\xc5\xa1ko tradicijo, ki je imela ves \xc4\x8das \xc5\xa1e mo\xc4\x8dnej\xc5\xa1e sledilce, postane glasbenik vedno bolj tudi zvezda. Po prvi svetovni vojni glasba postane \xc5\xa1e bolj povezana s spektaklom radia, po drugi svetovni vojni ob \xc5\xa1e bolj raz\xc5\xa1irjeni medijski pokrajini pa kultura upora s rock'n'rollom postane izrazito povezana z nastopanjem mladih skupin z omejenim \xc5\xa1tevilom glasbil, ni nujno dobrim znanjem glasbe, a sve\xc5\xbeimi idejami in karizmo. Glasbene smeri so \xc5\xa1le tako predvsem v raznolikost in enakovrednost, kar je glasbo napravilo predvsem kot kulturno bogastvo.\n_START_SECTION_\nSvetovni dan glasbe\n_START_PARAGRAPH_\nSvetovni dan glasbe, 1. oktober, je razglasil Mednarodni glasbeni svet (IMC), ki velja za posvetovalno telo Unesca. Prvi\xc4\x8d so ga obele\xc5\xbeili leta 1975, pobudo zanj pa je dal violinist in dirigent Yehudi Menuhin. Namen obele\xc5\xbeevanja dneva glasbe je predvsem promocija glasbene umetnosti."